Tittelen ramser opp de konkrete tiltakene hvis det er mulig. Hvis det er for mange tiltak til at alle kan nevnes, skriv «Vedtak om hjelpetiltak».

# Vedtak om <foreldreveiledning, samarbeidsmøter og besøkshjem>

Dere har tidligere fått vedtak om <tiltak>. Barnevernet vedtar å tilby dere <å videreføre tiltaket/tiltakene> og i tillegg <tiltak> for å hjelpe <barnets navn> og familien. I dette vedtaket beskriver vi <tiltaket/tiltakene>, <barnets fornavn>s situasjon og hva vi har lagt vekt på.

<Forelder 1>, <Forelder 2> og <ungdom> er <part/parter> i denne saken. <Dere får hvert deres eksemplar av dette vedtaket.>

## Vedtak

Barnevernet vedtar å tilby dere <dette hjelpetiltaket / disse hjelpetiltakene>:

Eksempel:

● **Foreldreveiledning:** Dere får ukentlig veiledning av en veileder i barnevernet. Hensikten er at dere skal bli tryggere på hvordan dere kan møte Eva i utfordrende situasjoner.

● **Besøkshjem:** Eva skal være i besøkshjem én helg i måneden. Hensikten er at Eva får kontakt med flere trygge voksne, og at familien får mer overskudd.

● **Samarbeidsmøter på skolen**: Barnevernet, skolen og dere foreldre skal møtes jevnlig for å vurdere situasjonen og hvordan hjem og skole best kan legge til rette for at Eva skal ha det bra.

Vedtaket er gjort etter barnevernsloven § 3-1. Der står det at barnevernet skal tilby hjelpetiltak som egner seg til å møte barnets og familiens behov og til å bidra til positiv endring.

Vedtaket gjelder for perioden <10. oktober 2023 til 10. april 2024>. <Tiltaket/Tiltakene> beskrives nærmere i <barnets fornavn>s plan, som skal evalueres jevnlig sammen med dere.

## Opplysningene i saken

Dette er opplysninger som har betydning for vedtaket:

### <Barnets fornavn>s situasjon

Hvilke opplysninger fra evalueringer og andre kilder er relevante? Hvordan har tidligere hjelpetiltak virket? Beskriv fakta om barnets og familiens situasjon med tydelige kilder, for eksempel samspill, bosituasjon, foreldres rus. Ta bare med «aktive fakta», altså fakta som er relevante for vurderingen, og som kan legges på vektskålen – både fakta som støtter opp om konklusjonen, og fakta som ikke gjør det. Unngå vurderinger. Bruk et språk som foreldre kan forstå.

### <Barnets fornavn>s meninger

Hva mener barnet/ungdommen om sin egen og familiens situasjon og om tidligere hjelpetiltak? Hvilke ønsker om og behov for hjelp gir hen uttrykk for? Hva mener barnet/ungdommen om aktuelle tiltak?Få også fram hvordan barnet har gitt uttrykk for sin mening, for eksempel gjennom barnesamtale. Hvem var til stede?

### <Foreldrenes/Fars/Mors meninger>

Hva mener foreldrene om barnets og familiens situasjon og om tidligere tiltak? Hvilke ønsker om og behov for hjelp gir de uttrykk for? Hva mener foreldrene om aktuelle tiltak?

## Barnevernets vurdering

Barnevernet skal vurdere om <barnets fornavn>s omsorgssituasjon gjør at <han/hun/hen> har behov for hjelp fra barnevernet. Vi skal også vurdere hvilke hjelpetiltak som egner seg til å møte barnets og familiens behov og til å bidra til positiv endring. Barnets beste er alltid det viktigste hensynet. Disse kravene står i barnevernsloven § 3-1 og 1-3.

### Vurdering av <barnets fornavn>s omsorgssituasjon

Her kommer barnevernets vurdering basert på faktagrunnlaget og barnevernsfaglig kompetanse. Hvordan vurderer vi barnets behov og situasjon? Tilsier barnets omsorgssituasjon/atferd at barnet har behov for videre hjelp fra barnevernet? Hvorfor er det behov, og hvorfor skal vi tilby hjelpetiltak? Få med hva barnet og foreldrene mener, og hvordan meningene er vektlagt. Få fram hvilke momenter vi har lagt mest vekt på, og hvorfor hjelpetiltak er til barnets beste.

### Vurdering av aktuelle hjelpetiltak

Hva har vår vurdering av omsorgssituasjonen å si for veien videre – hvorfor skal vi videreføre / sette inn nye hjelpetiltak? Hvilke hjelpetiltak har vi vurdert, og hvorfor mener vi at de tiltakene vi tilbyr, er best egnet til å møte barnets og familiens behov og bidra til positiv endring? Hvorfor er akkurat disse tiltakene til barnets beste? Hvis relevant: Hvordan tar tiltakene hensyn til barnets nettverk og familie og den etniske, kulturelle, språklige og religiøse bakgrunnen?

Hvordan vurderer vi barnets meninger ut fra modenhet, alder og situasjon, og hvordan vekter vi barnets meninger opp mot faglige hensyn? Hvor mye kan vi vektlegge av det barnet ønsker seg?

## Er du uenig i avgjørelsen, kan du klage innen 3 uker

Du som er part i saken, har rett til å klage på avgjørelsen innen tre uker fra du fikk vedtaket. Barnevernet kan hjelpe deg med å skrive klagen og få innsyn i sakens dokumenter hvis det er aktuelt.

### Slik klager du på et vedtak

I klagen oppgir du

* hvilket vedtak du klager på
* hva du er uenig i
* hvorfor du er uenig
* hvilke endringer du ønsker

Du finner klageskjema på kommunens nettsider: <lenke> / Du klager i kommunens innsynsløsning for barnevernssaker: <lenke>

Du kan også sende klagen til

<Navn> kommune

Barnevernstjenesten

Postboks <XXXX>

<Postnummer> <sted>

Klager du, vil kommunen se på saken på nytt. Hvis kommunen ikke finner grunnlag for å endre avgjørelsen, sender vi klagen til <Statsforvalteren i XXXX>, som tar den endelige avgjørelsen.

## Regelverket som er relevant for saken

* barnevernsloven:
	+ § 3-1: grunnlaget (hjemmelen) for vedtaket
	+ §1-3: barnets beste
	+ § 1-4: barnets rett til medvirkning
	+ § 12-9 første ledd: retten til å klage
* forvaltningsloven §§ 18 og 19: retten til å se dokumentene i saken

##

## Har du spørsmål?

Har du spørsmål om vedtaket, kan du kontakte <navn på saksbehandler> på telefonnummer <XX XX XX XX> mandag til fredag mellom klokka <X> og <X>. Vi svarer gjerne på spørsmål om vedtaket, klagemuligheter eller annet du lurer på.